Harley-Davidson

Harley-Davidson Motor Company (forkortet H-D eller Harley) er en amerikansk produsent av motorsykler grunnlagt i 1903 og med hovedkontor i Milwaukee i Wisconsin. Syklene ble populære som racesykler, og har også blitt populære for ombygging til «custom-bikes» og choppere. HD har i mange år blitt brukt av både politi og militære i USA. Den er også noe av et kulturelt fenomen og symbol, og er et ikon innen biker-kulturen. Harley-Davidson er en av to store motorsykkelprodusenter som overlevde den store depresjonen (sammen med Indian). Bedriften har overlevd en rekke med eierskapsordninger, datterselskapsordninger (eks. Aermacchi (1974–1978) og Buell (1987–2009)), perioder med dårlig økonomi og produktskvalitet, i tillegg til intens global konkurranse. De er kjent for en spesialtilpasningsstil som ga liv til chopperen, solgte Harley-Davidson tradisjonelt luftavkjølte, tungvekts cruisermotorsykler med en kubikk-kapasitet på over 700 cc - og har utvidet katalogen til å inkludere samtidsmotorsykler som VRSC- og Street-modellen. I tråd med den generelle samfunnsutviklingen har Harley-Davidson begynt å engasjere seg i elektriske motorsykler. Det har blitt laget prototyper med elektrisk motor, og de første syklene for kommersielt salg forventes å komme på markedet høsten 2019. Harley-Davidsons motorsykkelproduksjon foregår på fabrikker i York, Pennsylvania; Milwaukee, Wisconsin; Kansas City, Missouri; Manaus, Brasil; og Bawal, India - og selger motorsykler verden over. Historie Firmaet ble stiftet av William S. Harley og Arthur Davidson, etter at Harley hadde tegnet en motor egnet til en tråsykkel i 1901, 21 år gammel. Etterhvert sluttet Walter Davidson, Arthur Davidsons bror, seg til samarbeidet med Harley og Davidson. Den første sykkelen de produserte var en racer med 79,375 mm boring og 88,9 mm slaglengde. Harley-Davidson ble snart kjent for sin høye driftsikkerhet. I 1909 ble den første tosylindrede motoren produsert. Den var på 811 cm2 og hadde sylindrene plassert i en V-form med 45 graders vinkel, noe som også har gitt den det dekkende kallenavnet «V-twin motor». Dette var en holdbar konstruksjon, og de produserer fortsatt motorer med denne sylindervinkelen i 2007. Harley-Davidsons motorsykler er kjent for sin særegne motorlyd og klassiske design. Første verdenskrig I 1917 gikk USA med i første verdenskrig, og myndighetene trengte motorsykler til de militære styrkene. Harley-motorsykler hadde allerede blitt brukt i grensetrefninger mot Pancho Villa, men en motorsykkel hadde aldri tidligere blitt approbert til militær tjeneste. Harley-Davidson leverte over 20 000 sykler til de militære styrkene under første verdenskrig. Serier HD har igjennom årene produsert et relativt stort antall forskjellige motorsykkelmodeller, fra sportsykler til cruisere. Serier solgt nye offisielt i Norge per 2011 er: Harley-Davidson Sportster Harley-Davidson Dyna Harley-Davidson Softail Harley-Davidson VRSC Harley-Davidson Touring Harley-Davidson CVO Motorer HD har på sine modeller hatt flere motorer i flere størrelser: Ensylindrede 27.4" F-head 1903–1905 26.8" F-head 1906–1908 30" F-head 1909–1912 35" F-head 1913–1918 37" F-head 1921–1923 21" OHV 1926–1929 21" Flathead 1926–1934 30.5" Flathead 1929–1934 Hummer (motor) 1947–1965 Topper 1960–1965 Store V-twin F-head (IOE) 1914–1929 Flathead 1930–1948 Knucklehead 1936–1947 Panhead 1948–1965 Shovelhead 1966–1985 Evolution 1984–1999 Twin Cam 1999 – 2017 Milwaukee 2017- Sport W 1919–1923 XA 1942 D 1929–1931 R 1932–1936 W (V-twin) 1937–1952 G (W-motor) 1937–1973 WR 1941–1952 K 1952–1953 KH 1954–156 KR 1952–1969 Ironhead 1957–1985 XR 1970– Evolution 1984– Referanser Eksterne lenker (en) Offisielt nettsted (en) Harley-Davidson – kategori av bilder, video eller lyd på Commons (en) Harley-Davidson – galleri av bilder, video eller lyd på Commons Harley-Davidson Arkivert 31. desember 2010 hos Wayback Machine. på DMOZ